טייסת 115

[ממוזער|250px|סמלה של טייסת 115 על זנבו של מטוס [F-16 פייטינג פלקון|נץ]]
250px|ממוזער|מטוס ברק של הטייסת
**טייסת 115** המכונה גם "**טייסת הדרקון המעופף**" או "**הטייסת האדומה**", הייתה טייסת מטוסי ומסוקי קרב בחיל האוויר הישראלי. בגלגולה האחרון הטייסת הייתה טייסת ביום אויב שפעלה מ־2005 עד 2025.

## היסטוריה
הטייסת הוקמה ב-8 ביולי 1954 כגף צילום בבסיס חצור, על בסיס מספר מטוסי מוסקיטו מטייסת 109, תוך כפיפות לטייסת תעופה של הבסיס. ולאחר מכן קלטה גם כמה מטוסי מטאור. ביולי 1956 הפכה לטייסת עצמאית, בשנת 1960 הופסקה פעילותה של הטייסת לאחר שחיל האוויר הוציא משירותו את מטוסי המוסקיטו. מטוסי המטאור פוזרו בין טייסות אחרות.

בסוף שנת 1968 חידשה הטייסת את פעילותה וב-19 במרץ 1969 קלטה 24 מטוסי A-4H סקייהוק. הטייסת הופעלה מתל נוף והייתה לטייסת העיט השלישית. לפני מלחמת יום הכיפורים קיבלה הטייסת מטוסים מדגם N ("עיט משופר"), ובמלחמה הפעילה עירוב של מטוסי H ו-N.

שלושה ימים טרם פרוץ מלחמת יום הכיפורים נהרג מפקד הטייסת, סא"ל  בתאונת אימונים לילית בסיני. למפקד הטייסת מונה גיורא רום. לרום לא היה ניסיון קודם בהטסת מטוסי סקייהוק, אך עם פרוץ המלחמה סירב מפקד הבסיס רן פקר, לשחרר אותו מפיקוד על הטייסת, כך שטיסותיו הראשונות בסקייהוק היו גיחות תקיפה במצרים, בין היתר במבצע תגר בו תקפה הטייסת את בונקר מפקדת חטיבת ההגנה האווירית המצרית האחראית על הגנת צפון מזרח הדלתא ששכן בשדה תעופה מנצורה.

בשנת 1984 עברה הטייסת לבסיס נבטים החדש, ביחד עם טייסת 116.

במהלך שנות ה-90 היא נסגרה שנית.

ב־2005 נפתחה טייסת 115 מחדש בעידודו של מפקד חיל האוויר אליעזר שקדי כטייסת הדרקון המעופף. תפקידה של הטייסת היה לאמן את טייסות חיל האוויר הישראלי השונות (מוגדרת כ"מרכז לאימון מתקדם של חיל האוויר"). טייסי הטייסת אימנו את טייסי חיל האוויר על ידי קרבות אוויר אימונים בהם טסו לפי תו"ל (תורת לחימה) של האויב כנגד טייסי החיל, ואומנו אותם בלוחמה אווירית. הכוח האווירי של הטייסת המדמה את האויב נקרא "הכוח האדום", והכוח האווירי של הטייסות המגיעות לבצע את האימון נקרא "הכוח הכחול". נוסף לכוחות ביום האויב האווירי, הטייסת מתייחדת גם בגף קרקעי משלה המפעיל אמצעים שונים לביום אויב המאיים על מטוסי ומסוקי החיל מהקרקע, כמו סוללות נ"מ.

בשלב הראשון הופעלו בטייסת כוחות ביום אויב (כח אדום) מטוסי קרב מדגם נץ, ולאחר מכן נוספו אליה מסוקי צפע, מסוק הסייפן, אמצעים לביום כוחות נ"מ ואף מערכות לוחמה אלקטרונית. הטייסת מרחיבה את פעילותה ללא הפסקה ומתמקצעת בבניית וביצוע אימונים עבור כלל מערכי החיל, ביניהם של מטוסי קרב, מסוקי קרב, מסוקי תובלה, מטוסי תובלה וכלי טיס בלתי מאוישים.

"טייסת הדרקון המעופף" הייתה הטייסת היחידה בחיל האוויר הישראלי המפעילה הן מטוסי קרב והן מסוקי קרב, וצוותי האוויר ובעלי דרגות הכתף בטייסת ענדו דרגות בצבע אדום שסימלו את היותם חלק מ"כוח אויב".

בשנת 2008 השתתפה הטייסת באימון בן שבועיים של 55 טייסי מסוקים מחיל האוויר הצ'כי, שבאו להתאמן בתנאי מדבר בישראל לקראת יציאתם לאפגניסטן. בדצמבר 2010, אירחה הטייסת בבסיס עובדה מטוסי טורנדו של חיל האוויר האיטלקי לצורך אימון משותף.

בדצמבר 2016, נפרדה הטייסת ממטוסי ה"נץ" (F-16A/B), ובאפריל 2017 קלטה במקומם את מטוסי ה"ברק" (F-16C/D).

ביולי 2024, נפרדה הטייסת ממטוסי ה"ברק 1" החד-מושביים (F-16C) שיצאו משירות.
ממוזער|צוות אוויר בטייסת האדומה

במאי 2025 נסגרה הטייסת, והטייסים, המטוסים וצוותי הקרקע הועברו לטייסות המבצעיות של החיל.

## סמל הטייסת
עד לשנת 1969, לא היה סמל לטייסת, בשל היותה גף צילום. ב-1969 עם קליטת מטוסי ה"עיט" (דגם H), אימצה הטייסת סמל של כימרה מכוּנפת, שהיה סימלו של להק־יירוט צרפתי Escadron de Chasse '''2/2''' Côte-d'Or (להק־יירוט **2/2** 'חוף הזהב' 20x20px|קישור=קובץ:Coted'orweb.jpg). להק־יירוט זו הורכב, בין היתר, ממטוסי אוראגן שהגיעו לארץ עם סמליהם הצרפתיים באוקטובר 1955, כך שטייסי חיל האוויר הישראלי, נחשפו באופן זה לסמל. בשנת 2007 נסגר להק היירוט Escadron de Chasse **2/2** Côte-d'Or ובמקומו הוקם להק־אימון **5/2** 'חוף הזהב' (Escadron d'entraînement **5/2** Côte d'Or), וב-2016 שוב שוּנה מספרו ל-**3/8**. להק זה ממשיך לשאת את סמל הכימרה על חלק ממטוסיו, ומפעיל מטוסי אימון מסוג אלפה ג'ט .

ב-2005, עם פתיחתה המחודשת של טייסת 115, עוצב מחדש סימלה. הכימרה, מפלצת מכונפת בעלת ראש אריה הפכה לדרקון.


תמונה:Escadron de chasse SPA 65 2-2 Côte-d'Or.png|סמל טייסת SPA 65 של להק־יירוט 2/2 "חוף הזהב"שהיווה השראה לסמל טייסת 115
תמונה:IAF_Squadron_115_2.png|סמלה הראשון של הטייסת
תמונה:IAF Squadron 115 second variant.jpg|אחת מגרסאות פאטצ' הטייסת
תמונה:IAF_Squadron_115_3.png|אחת מגרסאות פאטצ' הטייסת


[300px|ממוזער|ימין|איור [מיראז' 3 של להק־יירוט 2/2 'חוף הזהב' הצרפתי, הנושא את סמל הכימרה המכוּנפת]]

## מפקדי הטייסת

## ראו גם
* טופ גאן – על הרעיון הראשוני של אימון מול אויב מבוים.
* היחידה האדומה – יחידה יבשתית של צה"ל לביום אויב.

## קישורים חיצוניים

* 
* 
* קליה בן–עמרם ומוריה דיאמנט, יחד כל הדרך, בטאון חיל האוויר, אוגוסט 2008
* רינת אביגור, האויב שבפנים, "במחנה", 24.2.2010
* 
* טייסת 115, באתר "מרקיע שחקים"
* 

## הערות שוליים

קטגוריה:בסיס חצור
קטגוריה:בסיס עובדה
קטגוריה:בסיס נבטים
115
115
115
קטגוריה:ביום אויב